
ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Κήρυξη θαλάσσιου αρχαιολογικού χώρου στην περιο¬ 
χή των Μαύρων Λιθαριών Δήμου Ευρωστίνης, Νο¬ 


μού Κορινθίας. 1 

Παράταση των εργασιών και διεύρυνση της Ομάδας 
Διοίκησης Έργου για την αντιμετώπιση του φαινο¬ 
μένου της εμπορίας ανθρώπων (Τ.Η.Β.). 2 

Απόκτηση ελληνικής ιθαγένειας του ομογενούς ΟΣΙ- 

ΠΟΒ ΜΑΝΩΛΗ. 3 

Σύσταση Νομικού Προσώπου στο Δήμο Δίου Ν. Πιε¬ 
ρίας με την επωνυμία «Αθλητικός Οργανισμός Δή¬ 
μου Δίου». 4 

Αύξηση μετοχικού κεφαλαίου της αμιγούς δημοτικής 
επιχείρησης με την επωνυμία «Δημοτική Επιχείρη¬ 
ση Ανάπτυξης Νέας Χαλκηδόνας» καιτροποποίηση 

της συστατικής της πράξης. 5 

Χορήγηση άδειας άσκησης επαγγέλματος Κοινωνικού 
Λειτουργού στην Κατζάκη Βασιλική του Παύλου... 6 
Τροποποίηση - προσαρμογή του Οργανισμού Εσωτε¬ 
ρικής Υπηρεσίας (Ο.Ε.Υ.) της Ν.Α. Μαγνησίας. 7 

Χορήγηση άδειας άσκησης επαγγέλματος Κοινωνικού 
Λειτουργού στην Μακρίδου Σωτηρία του Στέργιου 8 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 9763/3.11.1962 απόφαση 
του Υπουργού Πολιτισμού. 9 


ΑΠΟΦΑΣΕΙ Σ 

Αριθ. ΥΠΠΟ/ΑΡΧ/Α1/Φ43/41979/2601 (1) 

Κήρυξη θαλάσσιου αρχαιολογικού χώρου στην περιοχή 
των Μαύρων Λιθαριών Δήμου Ευρωστίνης, Νομού Κο¬ 
ρινθίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/85 (ΦΕΚ 137/Α/26.7.85) «Κυ¬ 
βέρνηση και Κυβερνητικά Όργανα». 


2. Την ΥΠΠΟ/ΓΝΟΣ/49610/28.11.90 (ΦΕΚ 743/Β/ 
29.11.90). 

3. Τις διατάξεις του Κ.Ν. 5351/1932 «Περί Αρχαιοτή¬ 
των». 

4. ΤονΝ. 1127/81 (ΦΕΚ32/Α/81) «Περί κυρώσεωςτης εις 
Λονδίνον, την 6η Μάίου 1969 υπογραφείσης Ευρωπαϊκής 
Συμβάσεως δια την προστασία της Αρχαιολογικής Κλη¬ 
ρονομιάς». 

5. Την ομόφωνη γνωμοδότηση του Τοπικού Συμβου¬ 
λίου Μνημείων Ανατολικής Πελοποννήσου, όπως δια¬ 
τυπώθηκε στην αρ. 5/26.4.2002 Συνεδρία του, αποφα¬ 
σίζουμε: 

Κηρύσσουμε τη θαλάσσια περιοχή στα Μαύρα Λιθάρια, 
Δήμου Ευρωστίνης Ν. Κορινθίας, η οποία οριοθετείται 
από τη γραμμή Α-Β-Γ-Δ-Ε-Α, όπου η Α-Ε ακολουθεί τη 
γραμμή του αιγιαλού. Η παραπάνω περιοχή κηρύσσεται 
προκειμένου να προστατευθούν αποτελεσματικότερα τα 
μοναδικά δείγματα Ρωμαϊκού λιμανιού που σώζονται στην 
ευρύτερη περιοχή. 

Τα σημεία Α-Β-Γ-Δ-Ε έχουν τις ακόλουθες συντεταγμέ¬ 
νες: 


ΣΗΜΕΙΟ 

X 

Ψ 

Α 

-7770 

-11980 

Β 

-7770 

-11780 

Γ 

-7650 

-11775 

Δ 

-7285 

-12005 

Ε 

-7450 

-12175 


Από τις διατάξεις της παρούσας απόφασης δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουνίου 2002 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 3007/38/22δ (2) 

Παράταση των εργασιών και διεύρυνση της Ομάδας Διοί¬ 
κησης Έργου για την αντιμετώπιση του φαινομένου 
της εμπορίας ανθρώπων (Τ. Η. Β.). 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου Ιδπαρ. 18του Ν.2503/1997 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες δια¬ 
τάξεις» (Α' 107). 

2. Τις διατάξεις του άρθρου 29Ατου Ν.1558/1985 «Κυ¬ 
βέρνηση και Κυβερνητικά Όργανα» (Α' 137) το οποίο προ¬ 
στέθηκε με το άρθρο 27του Ν.2081/1992 (Α' 154) και αντι- 
καταστάθηκε με το άρθρο 1 του Ν.2469/1997 (Α' 38). 

3. Τις διατάξεις της ΔΙΔΚ/Φ1/2/22875 από 31.10.2001 
απόφασης του Πρωθυπουργού και του Υπουργού Δημό¬ 
σιας Διοίκησης και Αποκέντρωσης «ανάθεση αρμοδιοτή¬ 
των στους Υφυπουργούς Εσωτερικών, Δημόσιας Διοίκη¬ 
σης και Αποκέντρωσης Σταύρο Μπένο και Λάμπρο Παπα- 
δήμα». 

4. Την 3007/38/22-α από 27.4.2001 κοινή υπουργική 
απόφαση Υπουργών Εσωτερικών, Δημόσιας Διοίκησης 
και Αποκέντρωσης και Δημόσιας Τάξης (Φ.Ε.Κ. 
529/9.5.01 τ.Β'),με θέμα την σύσταση Ομάδας Διοίκησης 
Έργου. 

5. Την ανάγκη παράτασης των εργασιών της Ομάδας 
Διοίκησης Έργου για την αντιμετώπιση της εμπορίας αν¬ 
θρώπων και την διεύρυνσή της με μέλη από συναρμόδια 
Υπουργεία. 

6. Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του κρατικού προ¬ 
ϋπολογισμού, το ύψος και η κάλυψη της οποίας θα προσ- 
διορισθεί με την έκδοση κοινής απόφασης των Υπουργών 
Οικονομικών και Δημόσιας Τάξης αποφασίζουμε: 

Άρθρο 1 

1. Οι εργασίες της Ομάδας Καταπολέμησης της Εμπο¬ 
ρίας Ανθρώπων που συστάθηκε με την 3007/38/ 22α από 
27/4/01 Κ. Υ. Α. Υπουργών Εσωτερικών Δημόσιας Διοίκη¬ 
σης και Αποκέντρωσης -Δημόσιας Τάξης όπως ισχύει σή¬ 
μερα, παρατείνονται για ένα έτος, από τη λήξη της αρχι¬ 
κής απόφασης. 

2. Η Ομάδα Εργασίας ανασυγκροτείται ως εξής: 

α. Αρχηγό Ελληνικής Αστυνομίας, αντιστράτηγο Φώτιο 
ΝΑΣΙΑΚΟ, ως πρόεδρο. 

β. Υποστράτηγο Νικόλαο ΤΑΣΙΟΠΟΥΛΟ, Προϊστάμενο 
του Κλάδου Ασφάλειας και Τάξης /Α.Ε.Α. 

γ. Ταξίαρχο Γ εώργιο ΜΗΤΡΟΠΟΥΛΟ, Δ/ντη της Δ/νσης 
Αλλοδαπών / Α.Ε.Α 

δ. Αστυν. Δ/ντή Στέφανο ΣΚΟΤΗ, Δ/ντη της Δ/νσης Δη¬ 
μόσιας Ασφάλειας/Α.Ε.Α. 

ε. Γρηγόριο ΛΑΖΟ, ειδικό επιστήμονα εθνικό εκπρόσω¬ 
πο Ευρωπαϊκού Παρατηρητηρίου για το ΐΓαίίίοΚίπρ. 

στ. Άννα ΚΟΤΡΩΤΣΟΥ, ειδικό σύμβουλο του Υπουργού 
Δημόσιας Τάξης. 

ζ. Δανιήλ ΕΣΔΡΑ, εκπρόσωπο του Διεθνούς Οργανι¬ 
σμού Μετανάστευσης. 

η. Ιωάννη ΤΑΣΣΟΠΟΥΛΟ, δ/ντή Δ/νσης Κοιν. Αντίληψης 


και Αλληλεγγύης του Υπουργείου Υγείας και Πρόνοιας με 
αναπληρώτριατην Αθηνά ΚΥΡΛΕΣΗ, Π.Ε. 

θ. Βίκυ ΓΙΑΒΗ, εκπρόσωπο Υπουργείου Εσωτερικών 
Δημ. Διοίκησης και Αποκέντρωσης. 

ι. Ελένη ΚΤΩΝΑ, εκπρόσωπο της Γενικής Γραμματείας 
Ισότητας. 

ια. Εύη ΠΑΠΑΕΥΘΥΜΙΟΥ δικηγόρο, εκπρόσωπο του 
Υπουργείου Εργασίας και Κοιν. Ασφαλίσεων με αναπλη- 
ρώτρια την Αναστασία ΣΑΛΑΝΤΗ οικονομολόγο, ως μέλη. 

ιβ. Χρέη γραμματέα της Ομάδας ασκεί η Α/Α ΔΕΣΦΙ- 
ΝΙΩΤΟΥ Ρεγγίνα που υπηρετεί στο Αρχηγείο της Ελληνι¬ 
κής Αστυνομίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 27 Μαΐου 2002 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΔΗΜΟΣΙΑΣ ΤΑΞΗΣ 

ΚΩΣΤΑΣ ΣΚΑΝΔΑΛΙΔΗΣ ΜΙΧΑΛΗΣ ΧΡΥΣΟΧΟΪΔΗΣ 

-♦- 

(3) 

Απόκτηση ελληνικής ιθαγένειας του ομογενούς ΟΣΙΠΟΒ 
ΜΑΝΩΛΗ. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤ. ΜΑΚΕΔΟΝΙΑΣ - ΘΡΑΚΗΣ 

Με την 14617/23.7.2002 απόφαση του Γενικού Γραμμα- 
τέα Περιφέρειας Ανατολικής Μακεδονίας - Θράκης, που 
εκδόθηκε σύμφωνα με τις διατάξεις το Ν 2790/2000 και 
2910/2001 γίνεται δεκτή η από 6.6.2001 αίτηση του ομο¬ 
γενούς ΟΣΙΠΟΒ ΜΑΝΩΛΗ τουΔημητρίου και της Αιμιλίας 
περί αποκτήσεως της ελληνικής ιθαγένειάςτου. 

Την Ελληνική Ιθαγένεια αποκτά ο ανωτέρω ομογενής 
από της δόσεως του όρκου του Έλληνα πολίτη εντός 
έτους από τη δημοσίευση της παρούσας στην Εφημερίδα 
της Κυβερνήσεως. 

Με εντολή Γ ενικού Γ ραμματέα Περιφέρειας 
Ο Διευθυντής 
ΛΑΖΑΡΟΣ ΤΣΑΚΜΑΚΙΔΗΣ 

-♦- 

Αριθ. 3896 (4) 

Σύσταση Νομικού Προσώπου , στο Δήμο Δίου Ν. Πιερίας 
με την επωνυμία «Αθλητικός Οργανισμός Δήμου 
Δίου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

α) Των άρθρων 203 του Π.Δ/τος410/95 (Δ.Κ.Κ.). 

β) Του Ν. 2503/1997 «Διοίκηση, Οργάνωση, στελέχωση 
της Περιφέρειας, ρύθμιση θεμάτωνγιατηνΤοπική Αυτ/ση 
και άλλες διατάξεις», και 

γ) Του άρθρου 27 του Ν.2081/92 «Προσθήκη άρθρου 
29Α στο Ν. 1558/85». 

2. Την 58/2002 απόφαση του Δημοτικού Συμβουλίου 
Δήμου Δίου, περί «Σύστασης ιδίου Νομικού Προσώπου» 
με την επωνυμία «Αθλητικός Οργανισμός Δήμου Δίου». 

3. Την 5631/27.6.2000 (ΦΕΚ1339/Β/2000) απόφαση του 
Γενικού Γραμματέα Περιφέρειας Κεντρικής Μακεδονίας 
περί «Ορισμός εισηγητών και μεταβίβαση εξουσίας υπο- 

γραφής «Με εντολή Γενικού Γραμματέα», αποφάσεων, 
εγγράφων και άλλων πράξεων, αποφασίζουμε: 

1. Συστήνουμε στο Δήμο Δίου Νομικό Πρόσωπο με την 
επωνυμία «Αθλητικός Οργανισμός Δήμου Δίου». 

2. Σκοπός του Νομικού προσώπου θα είναι: 

α) Φροντίδα για τη δημιουργία και λειτουργία αθλητι¬ 
κών χώρων και γυμναστηρίων, χώρων αθλοπαιδιών και 
γυμναστικής για την κάλυψη των αναγκών άθλησης των 
Δημοτών και ιδίως των νέων. 

β) Η ανάπτυξη του μαζικού αθλητισμού κατά ηλικία, εν¬ 
διαφέροντα κ.λπ. 

γ) Η καλλιέργεια των σωματικών και πνευματικών ικα¬ 
νοτήτων των αθλούμενων δημοτών και ιδίως νέων. 

δ) Η καλλιέργεια υγιούς φίλαθλου ανταγωνιστικού 
πνεύματος απαλλαγμένου από φανατισμό, ανταγωνιστι¬ 
κούς και κερδοσκοπικούς στόχους, καθώς και η ανάπτυ¬ 
ξη της κοινωνικότητας των Δημοτών. 

ε) Η συνεργασία με όλους τους φορείς & αθλητικούς 
παράγοντες (κρατικούς, αθλητικούς συλλόγους, ενώ¬ 
σεις, σχολεία κ.λπ.) και ο συντονισμός τους για την προώ¬ 
θηση του συνολικού αθλητικού ιδεώδους. 

στ) Η δημιουργία και η λειτουργία επιτροπών για την 
αξιοποίηση του συνολικού αθλητικού δυναμικού του Δή¬ 
μου. 

ζ) Η οργάνωση αθλητικών εκδηλώσεων, επιμορφωτι¬ 
κών σεμιναρίων, διαλέξεων και γενικότερα η ανάληψη 
πρωτοβουλιών, που θα αποσκοπούν στην προώθηση του 
αθλητισμού και την βελτίωση του επιπέδου του. 

3. Για να καταστεί κατά το δυνατό αποτελεσματικότερη 
η δραστηριότητα του οργανισμού οι πιο πάνω σκοποί κα¬ 
τατάσσονται στους ακόλουθους βασικούς τομείς και εν¬ 
δεικτικά αναφερόμενους: 

α) Διοικητικός και διαχειριστικός τομέας ο οποίος θα 
εξυπηρετεί τη διοικητική και οικονομική λειτουργία του 
Αθλητικού Οργανισμού. 

β) Τομέας δημιουργίας αθλητικών κέντρων, γυμναστη¬ 
ρίων & γενικά αθλητικών χώρων και εγκαταστάσεων, ο 
οποίος θα έχει την ευθύνη για την δημιουργία των κάθε εί¬ 
δους αθλητικών εγκαταστάσεων του οργανισμού. 

γ) Τομέας λειτουργίας των κάθε είδους αθλητικών 
εγκαταστάσεων, ο οποίος θα έχει την ευθύνη για την ορ¬ 
γάνωση και την εύρυθμη λειτουργία των κάθε είδους 
αθλητικών χώρων και εγκαταστάσεων έτσι ώστε να καλύ¬ 
πτονται κατά τον πληρέστερο & κατά τον πλέον αποτελε¬ 
σματικό τρόπο οι ανάγκες άθλησης των Δημοτών. 

δ) Τομέας δημιουργίας κλασικού αθλητισμού - ορεινού 
αθλητισμού. Ο τομέας αυτός θα έχει την ευθύνη να διορ- 
γανώνει, σε συνεργασία με αθλητικούς - ορειβατικούς και 
μη φορείς, κρατικούς, ιδιωτικούς, αθλητικά σωματεία, 
αθλητικές συναντήσεις σε επίπεδο Τοπικό ή διεθνές. 

ε) Τομέας διοργάνωσης αθλητικών εκδηλώσεων-συνα- 
ντήσεων. Ο τομέας αυτός θα έχει την ευθύνη να διοργα- 
νώνει, σε συνεργασία με αθλητικούς και μη φορείς, κρα¬ 
τικούς, ιδιωτικούς, αθλητικά σωματεία, τοπικά συμβούλια 
κ.λπ. αθλητικές εκδηλώσεις ποικίλου, περιεχομένου και 
αθλητικές συναντήσεις σε επίπεδο τοπικό ή διεθνές. 

στ) Τομέας Δημοσίων Σχέσεων, με ευθύνη την ανάπτυ¬ 
ξη και προώθηση της συνεργασίας με όλους τους φορείς 
& παράγοντες επί αθλητικών εν γένει θεμάτων να παρεμ¬ 
βαίνει στα αθλητικά ζητήματα συμβάλλοντας στην ενερ¬ 
γοποίηση περισσοτέρων αθλητών, γυμναστών και αθλού¬ 
μενων συμπολιτών και στην ενασχόλησή τους στα αθλη¬ 
τικά ζητήματα. 


Ευθύνη επίσηςτου ιδίου τομέα να δημιουργεί διάφορες 
επιτροπές κατά τομείς αθλητικής δραστηριότητας και να 
συνεργάζεται, να κατευθύνει και να συντονίζει αυτές τις 
επιτροπές. Ακόμα να συμβάλλει στη δημιουργία υγιούς 
φίλαθλου ανταγωνιστικού πνεύματος απαλλαγμένο από 
φανατισμούς, αντιπαραθέσεις ή ανταγωνισμούς και να 
ενημερώνει τους δημότες με διαλέξεις, συζητήσεις, προ¬ 
βολές, κ.λπ. για θέμα γύρω από τον αθλητισμό, να καλ¬ 
λιεργεί την αθλητική ιδέα και να προβάλλει την ευγενική 
άμιλλα και τα ιδανικά της Ειρήνης μέσα από τον αθλητι¬ 
σμό. 

4. Πόροι του Οργανισμού θα είναι: 

α) Η ετήσια επιχορήγηση του Δήμου ΔΙΟΥ που θα καθο¬ 
ρίζεται με βάση τον προγραμματισμό των δραστηριοτή¬ 
των του Οργανισμού. 

β) Επιχορηγήσεις από την Γ ενική Γ ραμματεία Αθλητι¬ 
σμού ή οποιοδήποτε άλλο κρατικό φορέα. 

γ) Οι κάθε είδους εισφορές, δωρεές, κληρονομιές, κλη¬ 
ροδοσίες ή συνδρομές ιδιωτών, οργανισμών, σωματείων 
κ.λ.π. 

δ) Οι πρόσοδοι από την ίδια την περιουσία του Οργανι¬ 
σμού. 

ε) Κάθε άλλη νόμιμη πρόσοδος μη κατονομαζόμενη ει¬ 
δικά πιο πάνω. 

5. Περιουσιακά στοιχεία του Οργανισμού: 

α) Οι κάθε είδους εγκαταστάσεις, χώροι άθλησης και 
γενικά ακίνητα που θα περιέλθουν στην κυριότητα του 
Οργανισμού από οποιαδήποτε νόμιμη αιτία. 

β) Το δικαίωμα διηνεκούς χρήσης & εκμετάλλευσης 
όλων των αθλητικών χώρων και εγκαταστάσεων (γήπεδα 
μπάσκετ, βόλεϊ, γυμναστήρια) που θα υπάρχουν στις συ¬ 
νοικίες του Δήμου ΔΙΟΥ ή που θα δημιουργηθούν στο μέλ¬ 
λον και κάθε άλλος χώρος ή εκμετάλλευση (στάδια, γυ¬ 
μναστήρια κ.λπ.) που θα παραχωρηθούν στο Δήμο ΔΙΟΥ. 

Ο Δήμος ΔΙΟΥ, ευθύς μετά τη σύσταση του Οργανισμού 
ως νομικού προσώπου, θα προβεί στην παραχώρηση της 
χρήσης και εκμετάλλευσης των πιο πάνω ακινήτων με 
απόφαση του Δημοτικού Συμβουλίου του. 

6. Διοίκηση του Οργανισμού. 

Ο Οργανισμός θα διοικείται από επταμελές Διοικητικό 
Συμβούλιο το οποίο θα αποτελείται από τον Δήμαρχο ή 
Αντιδήμαρχο ή Δημοτικό Σύμβουλο οριζόμενο από τον 
Δήμαρχο ως Πρόεδρο, από τρεις (3) Δημοτικούς Συμ¬ 
βούλους έκτων οποίων ο ένας Δημοτικός Σύμβουλος θα 
είναι από την μειοψηφία του Δ. Σ. και τρεις (3) δημότες του 
Δήμου, με ανάλογη ενασχόληση, εμπειρία ή ειδικές γνώ¬ 
σεις σε αθλητικά εν γένει θέματα. 

Τα μέλη του Διοικητικού Συμβουλίου θα εκλέγονται από 
το Δημοτικό Συμβούλιο με τους αναπληρωτές τους, η δε 
θητείατους θα είναι ίδια με την θητείατου Δημοτικού Συμ¬ 
βουλίου. Το Διοικητικό Συμβούλιο μετά την εκλογή του 
συγκροτείται σε σώμα εκλέγοντας τον Αντιπρόεδρο, που 
θα αναπληρώνει τον απάντα ή κωλυόμενο Πρόεδρο και 
τον Γραμματέα του. Το αξίωμα όλων των μελών του Διοι¬ 
κητικού Συμβουλίου είναι άμισθο. 

7. Εκπροσώπηση του Οργανισμού 

Ο Οργανισμός εκπροσωπείται ενώπιον Αρχής ή Υπηρε¬ 
σίας ή παντός τρίτου και ενώπιον κάθε δικαστηρίου από 
τον Πρόεδρο του Διοικητικού Συμβουλίου. 

8. - Διάλυση του Οργανισμού 

Ο Οργανισμός καταργείται με πράξη του Περιφέρεια- 

κού Δ/ντή ύστερα από απόφαση του Δημοτικού Συμβου¬ 
λίου, η δε περιουσία του περιέρχεται στο Δήμο ΔΙΟΥ. 

9. Ακροτελεύτιο άρθρο. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Νομικού Προ¬ 
σώπου & Δήμου η οποία δεν μπορεί να υπολογισθεί. 

Για το έτος 2002 έχει εγγράφει στον προϋπολογισμό 
του Δήμου στον Κ.Α. 00/212.5 ποσό 11.739,00 ευρώ , και 
για τα επόμενα έτη η ετήσια επιχορήγηση του Δήμου Δι¬ 
ού θα καθορίζεται με βάση τον προγραμματισμό των δρα¬ 
στηριοτήτων του Οργανισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 13 Μάΐου 2002 

Με εντολή Γ ενικού Γ ραμματέα Περιφέρειας 
Ο Διευθυντής κ.α.α. 

ΙΩΑΝΝΗΣ ΠΑΡΙΝΤΑΣ 

-♦- 

Αριθ. 36542 (5) 

Αύξηση μετοχικού κεφαλαίου της αμιγούς δημοτικής επι¬ 
χείρησης με την επωνυμία «Δημοτική Επιχείρηση Ανά¬ 
πτυξης Νέας Χαλκηδόνας» και τροποποίηση της συ¬ 
στατικής της πράξης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΤΤΙΚΗΣ 

Έχοντας υπόψη: 

1. Την 28274-25455/20.9.1995 απόφαση του Περιφερει¬ 
ακού Διευθυντή Αθηνών, που αφορά τη σύσταση στο Δή¬ 
μο Νέας Χαλκηδόνας αμιγούς δημοτικής επιχείρησης με 
την επωνυμία «Δημοτική Επιχείρηση Ανάπτυξης Νέας 
Χαλκηδόνας» και δημοσιεύθηκε στο Φ.Ε.Κ. 
839/Β/5.10.95. 

2. Τις διατάξεις των άρθρων 277 έως 284 του Π. Δ/τος 
410/95 (Φ.Ε.Κ. Α'231). 

3. Την 25027/84 απόφαση του Υπουργού Εσωτερικών 
που δημοσιεύθηκε στο Φ.Ε.Κ. 244/9.4.1984 τ.Β'. 

4. Τιςπαραγ. 22,23 και 24του άρθρου 11 του Ν. 2503/97 
(Φ.Ε.Κ. 107/30.5.1997 τ.Α'). 

5. Το 520/88 Π.Δ. (Φ.Ε.Κ. 236/24.10.1998 τ.Α'), όπως 
τροποποιήθηκε με την παρ. 12 τον άρθρου 5 του Ν. 
2307/1995. 

6. Την 97/2002 -ορθή επανάληψη της 39/2002- απόφα¬ 
σης του Δημοτικού Συμβουλίου Νέας Χαλκηδόνας για 
τροποποίηση της συστατικής πράξης της αμιγούς δημο¬ 
τικής επιχείρησης με την επωνυμία «Δημοτική Επιχείρηση 
Ανάπτυξης Νέας Χαλκηδόνας», αποφασίζουμε: 

Τροποποιούμε τις διατάξεις 2 και 7 της 28274-25455/ 
20.9.1995 ως εξής: 

2. Ο σκοπός της Επιχείρησης συμπληρώνεται με την 
προσθήκη και θ' περίπτωσης ως εξής: 

θ) Στη δημιουργία και λειτουργία κινηματογράφου (θε¬ 
ρινού ή χειμερινού). 

7. Ο Δήμος Νέας Χαλκηδόνας διαθέτει στην επιχείρηση 
το ποσό των εξήντα χιλιάδων (60.000) ευρώ σε μετρητά 
για αύξηση του μετοχικού της κεφαλαίου. Ύστερα από 
την παραπάνω αύξηση το μετοχικό Κεφάλαιο της Δημοτι¬ 
κής Επιχείρησης Ανάπτυξης Νέας Χαλκηδόνας, ανέρχε¬ 
ται στο ποσό των 67.336,76.ευρώ. 

Κατά τα λοιπά ισχύει ως έχει η 28274-25455/20.9.1995 
απόφαση του Περιφερειακού Διευθυντή Αθηνών. 


Κάλυψη δαπάνης: 

Από την απόφαση αυτή προκαλείται δαπάνη σε βάρος 
του προϋπολογισμού 2002 του Δήμου Νέας Χαλκηδόνας 
ύψους 60.000 ευρώ για το τρέχον οικονομικό έτος και έχει 
εγγράφει πίστωση στον Κ.Α. 65 -151.9α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιουλίου 2002 

Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-♦- 

( 6 ) 

Χορήγηση άδειας άσκησης επαγγέλματος Κοινωνικού 
Λειτουργού στην Κατζάκη Βασιλική του Παύλου. 

Η ΝΟΜΑΡΧΗΣ ΑΘΗΝΩΝ 

Με την 3469/4.7.2002 απόφαση της Νομάρχου Αθηνών 
χορηγείται στην Κατζάκη Βασιλική του Παύλου, άδεια 
ασκήσεως επαγγέλματος Κοινωνικού Λειτουργού. 

Η Νομάρχης 
Ε. ΜΠΕΣΜΠΕΑ 
-♦- 

Αριθ. 82/2002 (7) 

Τροποποίηση - προσαρμογή του Οργανισμού Εσωτερι¬ 
κής Υπηρεσίας (Ο.Ε.Υ.) της Ν.Α. Μαγνησίας. 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΜΑΓΝΗΣΙΑΣ 

Λαμβάνοντας υπόψη: 

1. Τις διατάξεις του άρθρου 104 του Π.Δ. 30/96 «Κώδι¬ 
κας Νομαρχιακής Αυτοδιοίκησης». 

2. Τις διατάξεις του Νόμου 3013/2002 «Αναβάθμιση της 
πολιτικής προστασίας και άλλες διατάξεις», με τις οποίες 
συστήθηκαν στις Νομαρχιακές Αυτοδιοικήσεις οι Υπηρε¬ 
σίες: α) Κέντρο Εξυπηρέτησης Πολιτών και β) Πολιτικής 
Προστασίας και ότι πρέπει κατά συνέπεια να τροποποιη¬ 
θεί ο Οργανισμός Εσωτερικής Υπηρεσίας, προκειμένου 
να προσαρμοστεί στη νομοθεσία. 

3. Την 121/3.12.2001 (ΦΕΚ.1737/τ.Β'/28.12.2001) από¬ 
φασή του, με την οποία ψηφίστηκε ο Οργανισμός Εσωτε¬ 
ρικής Υπηρεσίας της Νομαρχιακής Αυτοδιοίκησης Μα¬ 
γνησίας, αποφασίζει: 

Τροποποιεί - προσαρμόζει τον Οργανισμό Εσωτερικής 
Υπηρεσίας της Νομαρχιακής Αυτοδιοίκησης Μαγνησίας 
(απόφαση Ν.Σ. 121/3.12.2001- ΦΕΚ.1737/τ.Β'/ 

28.12.2001), ως ακολούθως: 

(1) Στο άρθρο 4 παράγραφος Α, μετά την περίπτωση 3, 
προστίθεται περίπτωση 3α, ως εξής: 

3α. Δ/νση Κέντρο Εξυπηρέτησης Πολιτών (Κ.Ε.Π.). 

(2) Στο άρθρο 4 παράγραφος Α περίπτωση 17, διαγρά¬ 
φονται οι λέξεις: «Πολιτικής Προστασίας». 

(3) Στο άρθρο 4 παράγραφος Α, μετά την περίπτωση 17, 
προστίθεται περίπτωση 18, ως εξής: 

18. Τμήμα Πολιτικής Προστασίας. 

(4) Στο άρθρο 5 παράγραφος 2 περίπτωση β, διαγρά¬ 
φεται η φράση «στο οποίο υπάγεται το Κέντρο Εξυπηρέ¬ 
τησης Πολιτών. 

(5) Στο άρθρο 5 παράγραφος 3 περίπτωση β μετά την 
υποπερίπτωση (9), διαγράφονται οι λέξεις: «Κέντρο Εξυ¬ 
πηρέτησης Πολιτών» και οι υποπεριπτώσεις από (10) μέ¬ 
χρι και (22). 

(6) Μετά το άρθρο 7, προστίθεται άρθρο 7α, ως εξής: 

Άρθρο 7α 

Διάρθρωση - Αρμοδιότητες Δ/νσης 
Κέντρο Εξυπηρέτησης Πολιτών (Κ.Ε.Π.) 

1. Οι αρμοδιότητες της Δ/νσης Κ.Ε.Π. ανάγονται σε θέ¬ 
ματα παροχής διοικητικών πληροφοριών και η διεκπεραί¬ 
ωση των υποθέσεων των πολιτών από την υποβολή της 
αίτησης μέχρι την έκδοση της τελικής πράξης σε συνερ¬ 
γασία με τις καθ’ ύλην αρμόδιες υπηρεσίες. 

2. Τη Δ/νση Κ.Ε.Π. συγκροτούντο εξής Τμήματα: 

α) Τμήμα Εξυπηρέτησης Πολιτών 

β) Τμήμα Εσωτερικής Ανταπόκρισης 

3. Οι αρμοδιότητες της Δ/νσης Κ.Ε.Π. ανάγονται αναλυ¬ 
τικότερα στα παρακάτω θέματα, που κατανέμονται στα 
Τμήματά της, ως εξής: 

α) Τμήμα Εξυπηρέτησης Πολιτών: 

• Στην ενημέρωση και πληροφόρηση των πολιτών για 
τις ενέργειες που απαιτούνται για τη διεκπεραίωση διοι¬ 
κητικών υποθέσεων. 

• Στην παραλαβή αιτήσεων πολιτών, για τη διεκπεραί¬ 
ωση υποθέσεών τους από τις υπηρεσίες του Δημοσίου 
και στην καταχώριση των στοιχείων τους σε ειδικό πρω¬ 
τόκολλο. 

• Στην διάθεση στους πολίτες για διευκόλυνσή τους 
εντύπων αιτήσεων, κατά το άρθρο 3 παράγραφος 3 του 
Κώδικα Διοικητικής Διαδικασίας (Ν. 2690/1999). 

• Στον έλεγχο της πληρότητας των αιτήσεων των πολι¬ 
τών και σε περίπτωση που για τη διεκπεραίωση της υπό¬ 
θεσης απαιτούνται δικαιολογητικά, που δεν υποβάλλο¬ 
νται μαζί με την αίτηση, στην αναζήτηση και παραλαβή 
τους με οποιονδήποτε πρόσφορο τρόπο από τις αρμό¬ 
διες υπηρεσίες, μετά από σχετική εξουσιοδότηση των πο¬ 
λιτών. 

• Στη διαβίβαση των φακέλων των υποθέσεων των πο¬ 
λιτών, στην αρμόδια για τη διεκπεραίωσή τους υπηρεσία, 
με οποιονδήποτε πρόσφορο τρόπο, στην παραλαβή του 
τελικού εγγράφου από την αρμόδια υπηρεσία και στην 
παράδοση στον πολίτη ή αποστολή στη διεύθυνση που 
έχει δηλωθεί με συστημένη επιστολή και με αντικαταβο¬ 
λή. 

• Στην επικύρωση αντιγράφων διοικητικών εγγράφων. 

• Στη θεώρηση του γνησίου της υπογραφής. 

• Στη χορήγηση παραβολών, κινητών επισήμων και 
υπεύθυνων δηλώσεων. 

• Στη χορήγηση αποδεικτικού φορολογικής ενημερό¬ 
τητας, μέσω ηλεκτρονικής διασύνδεσης με το σύστημα 
ΤΑΧΙ3. 

β) Τμήμα Εσωτερικής Ανταπόκρισης: 

• Στην παραλαβή από τα Κ.Ε.Π. αιτήσεων πολιτών, η 
διεκπεραίωση των οποίων εμπίπτει στις αρμοδιότητες 
της Ν.Α. Μαγνησίας. 

• Στην προώθηση των αιτημάτων στις αρμόδιες για τη 
διεκπεραίωσή τους υπηρεσίες της Ν.Α.Μ. 

• Στην παρακολούθηση της διαδικασίας διεκπεραίω¬ 
σης και της τήρησης των νόμιμων χρονικών προθε¬ 
σμιών. 

• Στην παραλαβή του σχετικού εγγράφου και στην 


αποστολή του στο Κ.Ε.Π. της αρχικής υποβολής της αί¬ 
τησης. 

• Στην τήρηση των σχετικών με τη διακίνηση των ανω¬ 
τέρω αναφερομένων αιτήσεων πολιτών στατιστικών στοι¬ 
χείων. 

• Στην υποδοχή και διαχείριση των παραπόνων και 
προτάσεων των πολιτών για βελτιώσεις των διοικητικών 
διαδικασιών. 

(7) Το άρθρο 21 αντικαθίσταται ως εξής: 

Άρθρο 21 

Αρμοδιότητες Τμήματος Π.ΑΜ. - Π.Σ.Ε.Α. 

Το Τμήμα Παλλαϊκής Άμυνας (Π.ΑΜ.) - Πολιτικής Σχε¬ 
δίασης Έκτακτης Ανάγκης (Π.Σ.Ε.Α.), διέπεται σε ότι 
αφορά τη λειτουργία και τις αρμοδιότητές του από τις 
ισχύουσες κάθε φορά ειδικές διατάξεις. 

(8) Μετά το άρθρο 21, προστίθεται άρθρο 21 α, ως εξής: 

Άρθρο 21α 

Αρμοδιότητες Τμήματος Πολιτικής Προστασίας 

Το Τμήμα Πολιτικής Προστασίας είναι αρμόδιο για το 
σχεδίασμά και την οργάνωση, σε θέματα πρόληψης, ενη¬ 
μέρωσης και αντιμετώπισης των καταστροφών ή κατα¬ 
στάσεων έκτακτης ανάγκης και για το συντονισμό όλων 
των υπηρεσιών της Νομαρχιακής Αυτοδιοίκησης, καθώς 
και του δημόσιου, ιδιωτικού δυναμικού και μέσων, για την 
εξασφάλιση της ετοιμότητας, την αντιμετώπιση των κα¬ 
ταστροφών και την αποκατάσταση των ζημιών. 

(9) Στο άρθρο 31 παράγραφος 1 αυξάνονται οι θέσεις: 

α) του κλάδου ΠΕ Διοικητικού - Οικονομικού κατά τρεις 

(3) 

β) του κλάδου Π Ε Γεωλόγων κατά μία (1). 

(10) Στο άρθρο 31 παράγραφος 2 αυξάνονται οι θέσεις 
του κλάδου ΤΕ Διοικητικού - Λογιστικού κατά δύο (2). 

(11) Στο άρθρο 36 μετά την περίπτωση 4, προστίθεται 
περίπτωση 4α, ως εξής: 

4α. Στη Δ/νση Κ.Ε.Π. προϊσταται υπάλληλοςτου κλάδου 
ΠΕ Διοικητικού - Οικονομικού και εν ελλείψει του κλάδου 
ΤΕ Διοικητικού - Λογιστικού. 

(12) Στο άρθρο 36 η περίπτωση 18, αντικαθίσταται ως 
εξής: 

18. Στο Τμήμα Π.ΑΜ. - Π.Σ.Ε.Α. προϊσταται αξιωματικός 
των Ενόπλων Δυνάμεων ή υπάλληλος του κλάδου ΠΕ Δι¬ 
οικητικού - Οικονομικού ή ΠΕ Μηχανικών όλων των ειδι¬ 
κοτήτων ή ΤΕ Διοικητικού - Λογιστικού ή ΤΕ Μηχανικών 
όλων των ειδικοτήτων. 

(13) Στο άρθρο 36 μετά την περίπτωση 18, προστίθεται 
περίπτωση 18α, ως εξής: 

18α. Στο Τμήμα Πολιτικής Προστασίας προϊσταται 
υπάλληλος του κλάδου ΠΕ Διοικητικού - Οικονομικού ή 
ΠΕ Μηχανικών όλων των ειδικοτήτων ή ΤΕ Διοικητικού - 
Λογιστικού ή ΤΕ Μηχανικών όλων των ειδικοτήτων. 

(14) Στο άρθρο 36 μετά την περίπτωση 21, προστίθεται 
περίπτωση 21α, ως εξής: 

21α. Στα Τμήματα της Δ/νσης Κ.Ε.Π. προϊστανται 
υπάλληλοι του κλάδου ΠΕ Διοικητικού - Οικονομικού ή 
παρεμφερών κλάδων ή ΤΕ Διοικητικού - Λογιστικού ή πα¬ 
ρεμφερών κλάδων και εν ελλείψει ΔΕ Διοικητικού - Λογι¬ 
στικού. 

(15) Στο άρθρο 36 περίπτωση 27γ, διορθώνεται ο τίτλος 
του Τμήματος: Τμήμα Πολιτικής Γης, Αναδασμού και Το¬ 
πογραφίας. 

(16) Στο άρθρο 36 περίπτωση 33, διορθώνεται ο τίτλος 
του κλάδου: ΤΕ Διοικητικού - Λογιστικού. 

Η απόφαση επιβαρύνει τον προϋπολογισμό της Ν.Α. 
Μαγνησίας με ποσό που δεν μπορεί να προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 26 Ιουνίου 2002 
Ο Πρόεδρος 
ΑΠ. ΦΟΙΝΙΚΟΠΟΥΛΟΣ 

-Φ- 

( 8 ) 

Χορήγηση άδειας άσκησης επαγγέλματος Κοινωνικού 
Λειτουργού στην Μακρίδου Σωτηρία του Στέργιου. 

Η ΝΟΜΑΡΧΗΣ ΑΘΗΝΩΝ 

Με την 4951/25.7.2002 απόφαση του Νομάρχου Πει¬ 
ραιά χορηγείται στην Μακρίδου Σωτηρία του Στέργιου, 


άδεια ασκήσεως επαγγέλματος Κοινωνικού Λειτουρ¬ 
γού. 

Η Νομάρχης 

ΜΑΙΡΗ ΣΟΡΩΤΟΥ ΤΣΑΝΑΚΗ 

-Φ- 

ΔΙΟΡΘΩΣΕΙΣ ΣΦΑΛΜΑΤΩΝ 

Ο) 

Στην 9763/3.11.1962 απόφαση του Υπουργού Πολιτι¬ 
σμού σχετικά με την κήρυξη του I. Ναού Αγ. Νικολάου του 
Μαργαρίτη στη Θήρα που δημοσιεύτηκε στο ΦΕΚ 
415/19.11.62 διορθώνεται: 

Στην παράγραφο Β, 2 το εσφαλμένο «Ιερός Ναός του 
Αγίου Νικολάου (Μαρμαρίτης) μετατραπείς σε αρχαίο 
ηρώο», 

στο ορθό «Αρχαίο ηρώο, μετατραπέν σε Ιερό Ναό του 
Αγίου Νικολάου (Μαρμαρίτη)». 

(Από το Υπουργείο Πολιτισμού) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




